في حالة اذا تم اتخاذ الاجراءات القانونية … فانت كده اصبحت خارج الشركة او المصنع و تم الاستغناء عنك كعامل او موظف و اصبحت بلا عمل طب اكل منين لغاية اما الاقي شغل تاني … قانون العمل عملك حاجة اسمها صندوق الطوارئ و الكوارث بتورح عليه انت و زمايلك المستغنى عنهم و تقدم هناك طلب على نماذج عندهم بطلب صرف اعانة شهرية اسمها اعانة كوارث و طوارئ بيصرفولك نص مرتبك الي كنت بتاخده من الشركة لحد اما تلاقي شغل و الاجراءات دي مش بتقعد كتير الموظف هناك بيعمل لكل العمال ملف و بيرسله للوزارة و الوزارة بتأشر بالصرف و بتبعت الشيكات علشان تصرفوها … الفلوس دي مش من جيب الدولة لأ صندوق الطوارئ و الكوارث ده بتم تمويله بجزء من مرتبك شهريا المفروض بيتخصم منك 1% علشانه ده غير انه اي شركة بيتم انشاؤها بتدفع رسم معين لصالح صندوق الطوارئ و الكوارث و طرق تانية علشان يبقى فيه فلوس تتصرف على العمال في حالات الطوارئ و الكوارث …